**Referat: Bestyrelsesmøde Fødder og Rødder d. 14. maj**

1: Valg af referent.

  Else

2: Vedtagelse af protokollen fra forrige møde.

  Godkendt

**3: Forpersonens beretning**

**Forpersonen har deltaget i CISUs generalforsamling. Det var gavnligt for indsigten i foreningens arbejde og for netværksdannelse. Se i øvrigt længere opslag på Facebook.**

**Mozambique-konference** i København den 21. maj.

Niels Ole deltager - netværksarbejde + opdatering på aktuel situation i landet.

**3-5 Oktober CISU højskoleweekend** på Askov Højskole

“Gennem faglige og perspektivrige dage vil vi prøve at kaste lys på hvilket civilsamfund verden har brug for?

Det skal vi gøre for at blive klogere på den rolle, vi selv spiller, og hvilken rolle, civilsamfundet kan spille i nogle af de demokratiske kriser og konflikter, der eksisterer. Vi vil i særlig grad invitere erfaringer ind fra jer som medlemsorganisationer og jeres partnerskaber.”

Opfordring til at deltage - det er et emne, som breder sig langt ud over Fødder & Rødders perspektiv.

**Ansøgninger:**

Sparekassernes Fond er søgt og Anke har søgt Plantorama.

Vi sidder lige nu med genansøgning til CISU. Svaret falder i september.

Der er stadig en række fonde, der skal ansøges, men deres deadline ligger på den anden side af sommerferien.

……….

Formanden foreslår, at han tager til Mozambique inden udgangen af måneden.

Årsagen er, at det opleves som lidt af et dødvande, nu da vi blot venter på, at donorer siger ja.

Vores chancer er nok øget, da vi kan pege på et meget konkret og meningsfuldt planlagt projekt, men vi aner ret beset ikke, hvornår vi kan finansiere projektet, der har et budget på 250.000 kroner.

Der tegner sig nogle scenarier scenarier for et gennembrud:

* Det, at vi er on location, kan bruges proaktivt ift. at søge om penge. Vi kan desuden opsøge de nordiske ambassader i Maputo, der har puljer.
* Organisationen Eden Reforestation har tilbudt os en planteskole ikke langt fra Matola Floden. Her vil vi kunne komme ret langt med det beløb, vi har nu. Eden Reforestation er kontaktet, og vi afventer svar på, om tilbuddet står ved magt. Der skal så selvfølgelig udarbejdes et budget for driften af planteskolen og tilplantningen med træer.
* Vi kan benytte os af crowdfunding/donationer til at finansiere initiativet. Desuden er forpersonen parat til at afholde visse udgifter, indtil donationerne kommer i hus.
* Dette kan ske samtidig med, at vi afventer finansiering på det projekt, vi har i støbeskeen sammen med Livaningo. Det snarlige ophold i Mozambique kan desuden bruges til:
* Videre fundraising
* Netværke - søge konkret samarbejde om projekter med andre partnere.
* Arbejde med SO-ME
* Dokumentere indsatsen og formidle den til medier i Danmark/grænselandet.

 **4: Kommentarer til beretningen**

  Det er en fornuftig plan, at tage til Mozambique og få gang i projektet. Vi vinder ved at være tilstede.

 Det er også godt at få fornyet kontakterne til NGOerne.

 Der kan arbejdes på, at vi kan gennemføre måske 25 % af oprindeligt gennemskrevne projekt

 Der nævnes, at det skal beskrives, hvad formålet er i denne opstartsfase: Få erfaringer i projektopstarten, udarbejde direkte kommunikation, vise omverdenen, at nu er Fødder og Rødder i gang

**5: Økonomi**

 48.000 kr. på kontoen.

Formanden er villig til at skyde nogen penge i projektet.

Bosættelse er gratis, og det billigt at leve i Mozambique (der er ikke udgifter til bolig og mad)

Kan der evt. laves en aftale, hvis formanden lægger penge ud til projektopstart, og i det øjeblik man får fondsmidler, kan de tilbagebetales. (fondsmidler gives typisk til IKKE opstartede projekter, så denne model bliver vanskelig).

Vi kan bruge vores egne midler i foreningen til opstart af et miniprojekt

Man kan sagtens som bestyrelsesmedlem give en donation, som kan gå til flybillet/ andet

Tidsperspektivet kan være op til et halvt år, eller så længe som der er relevante opgaver i dette opstartsprojekt.

Vi kan arbejde videre med en model om, at man igennem vores hjemmeside kan give donationer (1000,-) til et antal konkret plantede træer

Vores projekt skulle gerne være så lavpraktisk, så alle donationer, medlemsmidler går direkte til at plante Mangrove.

Vi er blevet spurgt om, hvordan vi arbejder med iværksætteri/ Vi må ikke glemme, den del af projektet, at vi ønsker at hjælpe med, at nogen fra lokalbefolkningen får mulighed for opstart af små forretninger, får sig en mulighed for et levebrød

**6: Fastsættelse af dato for det kommende møde.**

  Tirsdag d. 18. juni kl. 17.00 online 😊 Kirsten indkalder

7: Eventuelt